Sebastians Sāmuelsons

Sebastians Sāmuelsons (; dzimis ) ir zviedru biatlonists, 2018. gada ziemas olimpisko spēļu čempions stafetē un sudraba medaļas ieguvējs iedzīšanā.

 Karjera 
Ar biatlonu nodarbojas kopš 2011. gada. 2015.—2016. gada sezonā sāka piedalīties IBU kausa sacensībās. Pasaules kausā debitēja  ar 19. vietu sprintā 2016.—2017. gada sezonas 1. posmā Estešundā. 2018. gada janvārī Zviedrijas komandas sastāvā uzvarēja stafetē PK posmā Oberhofā.

Savās pirmajās ziemas olimpiskajās spēlēs 2018. gadā Phjončhanā pēc 14. vietas sprintā izcīnīja sudraba medaļu 12,5 km iedzīšanas distancē un Zviedrijas komandas sastāvā kopā ar Pepi Femlingu, Jesperu Nelinu un Frēdriku Lindstremu kļuva par čempionu stafetē. 2019. gada Pasaules čempionātā Estešundā izcīnīja bronzas medaļu jauktajā pāru stafetē kopā ar Hannu Ēbergu.

2021. gada Pasaules čempionātā Pokļukā izcīnīja četras medaļas: sudrabu iedzīšanā un vīriešu stafetē, kā arī bronzu abās jauktajās stafetēs.  medaļas izcīnīt neizdevās, labāko rezultātu individuāli sasniedza sprintā, ieņemot 5. vietu, jauktajā stafetē bija 4. vietā. 2021.—2022. gada sezonā izcīnīja 3. vietu Pasaules kausa kopvērtējumā.

2023. gada Pasaules čempionātā Oberhofā Sāmuelsons kļuva par pasaules čempionu distancē ar kopēju startu, kā arī ieguva trīs bronzas medaļas: 20 km individuālajā distancē, iedzīšanā un stafetē. Pēc gada, kad Pasaules čempionāts risinājās Nove Mesto, izcīnīja zelta medaļu stafetē. Sāmuelsons veica pēdējo posmu un izmantoja Norvēģijas pārstāvja Vetles Šostada Kristiansena neveiksmīgo šaušanu. Sāncensim nopelnot trīs soda apļus, Sāmuelsons pēdejo šaušanu veica nekļūdīgi un finišēja pirmajā vietā. Tā Zviedrijai bija pirmā zelta medaļa vēsturē Pasaules čempionāta vīriešu stafetē. Šajā čempionātā Sāmuelsons izcīnīja arī bronzu jauktajā stafetē.

 Karjeras rezultāti 
 Olimpiskās spēles 
 Gads Vieta Individ. sac. Sprints Iedzīšana Masu starts Stafete Jauktā stafete   Phjončhana 4. 14. 2. 23. 1. —   Pekina 30. 5. 8. 11. 5. 4.   Milāna un Kortīna 7. 5. 12. 18. 3. 5.

 Pasaules čempionāts 
 Gads Vieta Individ. sac. Sprints Iedzīšana Masu starts Stafete Jauktā stafete 1+1 jauktā stafete 2017  Hohfilcene 52. 76. — — 11. —  2019  Estešunda 4. 29. 16. 26. 7. 5. 3. 2020  Antholca 10. 11. 19. 27. 10. 11. 4. 2021  Pokļuka 25. 8. 2. 10. 2. 3. 3. 2023  Oberhofa 3. 11. 3. 1. 3. 9. 4. 2024  Nove Mesto 7. 5. 6. 23. 1.3. 4. 2025  Lencerheide 47. 24. 13. 12. 4. 5. 5.

 Pasaules kausa kopvērtējums 
 Sezona Vieta 2016.—2017.  43. 2017.—2018.  44. 2018.—2019.  22. 2019.—2020.  28. 2020.—2021.  6. 2021.—2022. 3. 2022.—2023.  14. 2023.—2024.  9. 2024.—2025.  4.

 Atsauces 

 Ārējās saites 

Kategorija:1997. gadā dzimušie
Kategorija:Sēdermanlandes lēnē dzimušie
Kategorija:Zviedrijas biatlonisti
Kategorija:Zviedrijas sportisti 2022. gada ziemas olimpiskajās spēlēs
Kategorija:Zviedrijas sportisti 2026. gada ziemas olimpiskajās spēlēs
Kategorija:Biatlonisti 2018. gada ziemas olimpiskajās spēlēs
Kategorija:Biatlonisti 2022. gada ziemas olimpiskajās spēlēs
Kategorija:Biatlonisti 2026. gada ziemas olimpiskajās spēlēs
Kategorija:2018. gada ziemas olimpisko spēļu medaļnieki
Kategorija:2026. gada ziemas olimpisko spēļu medaļnieki
Kategorija:Olimpiskie zelta medaļnieki biatlonā
Kategorija:Olimpiskie sudraba medaļnieki biatlonā
Kategorija:Olimpiskie bronzas medaļnieki biatlonā
Kategorija:Zviedrijas olimpiskie zelta medaļnieki
Kategorija:Zviedrijas olimpiskie sudraba medaļnieki
Kategorija:Zviedrijas olimpiskie bronzas medaļnieki